Vrei să slăbești rapid și sănătos, mai ales după ce ai cam exagerat cu mâncarea de Paște? Dieta cu calorii negative este răspunsul la dorințele tale.
Ce sunt caloriile negative
Știi deja că unele alimente sunt mai bogate în calorii, altele mai sărace, dar că nu există nimic care să aibă zero calorii. Prin urmare, denumirea de calorii negative s-ar putea să te deruteze, însă ne lămurim imediat.
Unele alimente te ajută să consumi un număr mai mare de calorii decât cele pe care le consumi prin ingerarea lor. Mărul roșu este un exemplu foarte bun: dacă acesta are aproximativ 50 de calorii, procesarea lui de către organism necesită un consum de aproximativ 75 de calorii; prin urmare, ai consumat cu 25 de calorii mai mult decât ai mâncat, iar aceste calorii consumate în plus se numesc calorii negative.
Alimente cu calorii negative
Dieta cu calorii negative a fost descoperită și implementată de un medic cardiolog care a dorit să-și ajute pacienții să slăbească rapid și sănătos.
Pe același principiu cu mărul funcționează și următoarele alimente:
În timpul dietei aceste alimente pot fi consumate la liber, în special fructele și legumele, crude sau preparate; sunt interzise zahărul, prăjelile, produsele din făină albă și sucurile din comerț.
De ce este sănătoasă dieta cu calorii negative
Deși se spune că nicio slăbire rapidă nu este sănătoasă, în acest caz dieta asigură organismului toate elementele de care are nevoie, asigurând reechilibrarea energetică prin multitudinea de vitamine și minerale consumate. Evident, ideal este să combinăm alimentația cu sport și cu odihnă suficientă.